2019 m. spalio 27 d. duomenimis, ES šalys nuo 2019–2020 derliaus metų pradžios eksportavo 13,44 mln. t grūdų, tai 45 proc. daugiau, palyginti su tuo pačiu 2018–2019 derliaus metų laikotarpiu. Grūdų importas į ES šalis analizuojamu laikotarpiu sudarė 8,411 mln. t, tai 16 proc. daugiau negu tuo pačiu 2018–2019 derliaus metų laikotarpiu.

Naujausiais duomenimis, ES šalys nuo 2019–2020 derliaus metų pradžios eksportavo 8,547 mln. t minkštųjų kviečių, tai 50 proc. daugiau negu tuo pačiu 2018–2019 metų sezono laikotarpiu. Daugiausia analizuojamu laikotarpiu minkštųjų kviečių eksportavo Rumunija (27,5 proc.), antroje vietoje – Prancūzija (25,4 proc.). Pagal minkštųjų kviečių eksportą iš ES šalių, Lietuva su Latvija kartu sudėjus užima trečią vietą ir jų eksportas nuo 2019–2020 derliaus metų pradžios sudaro 18,6 proc.

Minkštųjų kviečių importas į ES šalis sudarė 911,577 mln. t – buvo 41 proc. mažesnis negu tuo pačiu 2018–2019 metų sezonu.

2019 m. spalio 27 d. duomenimis, ES šalys į trečiąsias šalis eksportavo 2,49 mln. t pašarinių miežių – 47 proc. daugiau negu tuo pačiu 2018–2019 metų sezonu. Miežių importas sudarė 488,403 tūkst. t ir tai net 6 kartus daugiau negu tuo pačiu 2018–2019 metų laikotarpiu.

Naujausiais duomenimis, ES šalys eksportavo 1,058 mln. t kukurūzų – 75 proc. daugiau nei tuo pačiu 2018–2019 metų laikotarpiu. Kukurūzų importas į ES šalis padidėjo 26 proc. (iki 6,454 mln. t).

Šaltinis: Zerno On-Line  
Grūdų ir rapsų sektoriaus informaciją parengė D. Pyrantienė, R. Banionienė ir G. Garliauskienė, tel. (8~37) 397227